OzLabs/hebrew-wiki-articles huggingface dataset:
פיגוע הדקירה בנמל יפו

פיגוע הדקירה בנמל יפו התרחש ב-8 במרץ 2016, בו מחבל בן 22 מקלקיליה פתח במתקפת טרור בנמל יפו, תל אביב, שבה נרצח טיילור פורס, סטודנט נוצרי אמריקאי ששהה בביקור סטודנטים בישראל<ref></ref>, ונפצעו 11 אזרחים ביניהם אישה בהריון, ופצוע אחר באורח קשה. המחבל נורה למוות על ידי המשטרה.

==הפיגוע==
המחבל בשאר מוחמד מוסאלחה, שוהה בלתי חוקי מהכפר חג'ה באזור קלקיליה, חזר בסוף אותו שבוע מביקור במכה. הוא הגיע לנמל יפו בערב 8 במרץ 2016. המחבל רץ מנמל יפו לכיוון כיכר השעון ומשם לטיילת הרברט סמואל. תחילה דקר ארבעה, ובמהלך הריצה צפונה נתקל בעוד עוברי אורח ודקר גם אותם. שוטרים שרדפו אחריו חיסלו אותו.

אחד מעוברי האורח שראו את הפיגוע הכה במחבל עם מוט אלומיניום ומנע ממנו להמשיך בפיגוע.

המחבל נורה ונהרג על ידי שוטרים.

באותו היום התבצע גם פיגוע ירי בירושלים ופיגוע דקירה בפתח תקווה.

==לאחר הפיגוע==
בעת הפיגוע ביקר בישראל סגן נשיא ארצות הברית ג'ו ביידן במרכז פרס לשלום ולחדשנות שנמצא קרוב מאוד לזירת הפיגוע. לאחר הביקור פרסם ביידן הודעה כי הוא "מגנה באופן החזק ביותר את המתקפה האכזרית שאירעה ביפו. אין הצדקה לפעולת טרור כזו".

ביולי 2016 נהרס ביתו של המחבל.

בעקבות הפיגוע החלה הרשות הפלסטינית לשלם לקרובי משפחתו של מוסאלחה משכורת חודשית, כפי שהיא משלמת לקרובי משפחה של מחבלים שנהרגו במהלך ביצוע פיגועים. בעקבות כך, במרץ 2018 העביר הקונגרס בארצות הברית את "חוק טיילור פורס" על שם האזרח האמריקאי שנרצח בפיגוע. החוק קובע שממשלת ארצות הברית לא תעביר סיוע לרשות הפלסטינית עד להפסקת התשלומים למחבלים.

==הערות שוליים==

נמל יפו
קטגוריה:גל הטרור (2015–2016)
קטגוריה:יפו: היסטוריה
נמל יפו
נמל יפו
קטגוריה:אירועי דקירה המוניים
מרטין וילהלם קוטה

מרטין וילהלם קוּטה (בגרמנית: Martin Wilhelm Kutta; 3 בנובמבר 1867 – 25 בדצמבר 1944) היה מתמטיקאי גרמני, שנודע בעיקר בזכות המצאת שיטת רונגה-קוטה.

== ביוגרפיה ==
קוטה נולד בפיטשן שבשלזיה תחתית (כיום ביצ'ינה שבפולין). הוא למד באוניברסיטת ברסלאו משנת 1885 עד לשנת 1890, והמשיך את לימודיו באוניברסיטה הטכנית של מינכן עד לשנת 1894, שם היה לעוזרו של המתמטיקאי ולטר פרנץ אנטון פון דייק. בשנת 1898 שהה כחצי שנה באוניברסיטת קיימברידג', והחל משנת 1899 עד לשנת 1909 שימש שוב כעוזרו של פון דייק במינכן.

בשנת 1900 השלים את עבודת הדוקטורט במתמטיקה באוניברסיטת מינכן, בהנחייתם של פרדיננד לינדמן וגוסטב קונרד באואר.

בשנת 1909 מונה לפרופסור נלווה באוניברסיטת פרידריך שילר בינה, והחזיק במשרה זו כשנה. בשנת 1910 עבר ל-RWTH אוניברסיטת אאכן וכיהן שם כפרופסור במשך כשנתיים. לאחר מכן עבר לכהן באוניברסיטת שטוטגרט ושם נשאר עד יציאתו לגמלאות בשנת 1935.

קוטה נפטר בפירסטנפלדברוק בשנת 1944. מעולם לא הקים משפחה.

== מחקר ==
בשנת 1901 פרסם שיטה נומרית לפתרון משוואות דיפרנציאליות, המבוססת על עבודת הדוקטורט שלו. השיטה, שפותחה במקביל על ידי קרל רונגה, הפכה לאחת מהשיטות הנפוצות ביותר בתחום. כמו כן, לזכותו נזקפות תרומות בתחום האווירודינמיקה, בהן הפרופיל האווירודינמי ז'וקובסקי-קוטה, משפט קוטה-ז'וקובסקי ותנאי קוטה. העניין שלו בתחום זה נוצר הודות למתמטיקאי סבסטיאן פינסטרוולדר ששימש כמרצה שלו במינכן: פינסטרוולדר הביא לכיתה תצלומים של מטוס וקוטה הוקסם מהמתמטיקה העומדת בבסיס התעופה. חלק ניכר מתגליותיו ופיתוחיו של קוטה בתחום האווירודינמיקה נכללו בעבודת ההביליטציה שלו, ונעשו כארבע שנים לפני שז'וקובסקי פרסם אותן.

בנוסף למחקרו המרכזי, עסק קוטה במחקר על קרחונים יבשתיים (גם כן, בזכות פינסטרוולדר) ועל היסטוריה של המתמטיקה. במסגרת מחקרו על קרחונים יבשתיים, ביצע מדידות המבוססות על תמונות שצולמו בהרי האלפים המזרחיים ועבד עם עמיתיו על מיפוי אזור זה, המכוסה בקרחונים. במסגרת מחקרו על היסטוריה של המתמטיקה, פרסם מאמר שעסק בעבודתו של ג'ון ואליס משנת 1659 בנושא אינטגרציה ואורכה של אליפסה.

== מאמרים נבחרים (בגרמנית) ==

==קישורים חיצוניים==

* [http://mathforcollege.com/nm/anecdotes/kutta.html ביוגרפיה של מרטין וילהלם קוטה], באתר math for college

קטגוריה:מתמטיקאים גרמנים
קטגוריה:גרמנים שנולדו ב-1867
קטגוריה:גרמנים שנפטרו ב-1944
ז'רמי סרמיינטו

ז'רמי לאונל סרמיינטו מורנטה (בספרדית: Jeremy Leonel Sarmiento Morante; נולד ב-16 ביוני 2002 במדריד שבספרד) הוא אקוודורי המשחק בעמדת הקשר ההתקפי בקבוצת וסט ברומיץ' אלביון מהצ'מפיונשיפ ובנבחרת אקוודור.

== קריירת מועדונים ==
סרמיינטו הוא תוצר מחלקות הנוער של צ'רלטון את'לטיק ובנפיקה ליסבון. ב-2 ביולי 2021 חתם בברייטון אנד הוב אלביון מהפרמייר ליג. ב-22 בספטמבר ערך את הופעת הבכורה שלו במועדון, בניצחון 2-0 על סוונסי סיטי במסגרת הסיבוב השלישי של גביע הפוטבול ליג. ב-27 בנובמבר ערך את הופעת הבכורה שלו בליגה, כשהחליף את יאקוב מודר בתיקו 0-0 נגד לידס יונייטד. ב-25 ביולי 2023 הושאל לוסט ברומיץ' אלביון לעונה אחת.

== קריירה בין-לאומית ==
ב-7 באוקטובר 2021 ערך סרמיינטו את הופעת הבכורה שלו בנבחרת אקוודור, בניצחון 3-0 על נבחרת בוליביה במסגרת מוקדמות מונדיאל 2022.

נכלל בסגל נבחרת אקוודור לטורניר מונדיאל 2022.

נכלל בסגל נבחרת אקוודור לטורניר קופה אמריקה 2024.

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:כדורגלנים אקוודורים
קטגוריה:קשרי כדורגל אנגלים
קטגוריה:קשרי כדורגל אקוודורים
קטגוריה:מדריד: כדורגלנים
קטגוריה:כדורגלני ברייטון אנד הוב אלביון
קטגוריה:כדורגלני וסט ברומיץ' אלביון
קטגוריה:כדורגלני נבחרת אקוודור
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:אנגלים שנולדו ב-2002
קטגוריה:אקוודורים שנולדו ב-2002
גלגול המוות

תניני יאור במסאי מארה מתגלגלים עם גנו שתפסו.]]

גלגול המוות (באנגלית: Death Roll) הוא תמרון טריפה והתנהגות של תנינאים, בו הם אוחזים בטרף בלסתותיהם ואז מתגלגלים סביב צירם בפראות במטרה להמם את הטרף ולבתרו.

התנינאים הם בעלי חיים טורפים ששיטת הציד העיקרית שלהם היא מארב מתחת לפני המים בסמוך לגדה ואז זינוק מהיר על בעל חיים שהתקרב יותר מידי לשפת המים, נשיכתו בעוצמה, תפיסתו בלסתות ואז גרירתו אל המים על מנת להטביעו ולאוכלו. שיני התנין מותאמות לריסוק ואחיזה בלבד, והוא אינו מסוגל ללעוס את האוכל שלו או לחותכו בפה. לשם כך, הוא משתמש ב"גלגול המוות" על מנת לבתר את טרפו לנתחי בשר קטנים יותר אותם הוא יוכל לבלוע. במסגרת התמרון התנין אוחז בטרף בפיו ואז מסתובב בפראות סביב צירו (הציר האורכי, מקצה החרטום ועד לזנב). המומנט שיוצר הגלגול החזק והמהיר קורע נתחי בשר מהגופה, אותם בולע התנין. לפעמים מבצעים התנינים את "גלגול המוות" גם נגד טרף שטרם נהרג ועדיין נאבק, על מנת להמם אותו ולהכניעו ביתר קלות. בקרב תניני היאור לעיתים קרובות מבוצע "גלגול המוות" בשיתוף פעולה בין שני פרטים או יותר: תנין אחד תופס בפיו את הגופה או הטרף בתור עוגן, ותנין שני מסתובב בפראות ותולש חתיכות בשר, ולאחר מכן הם מתחלפים בתפקידים.

התנהגות דומה מאוד מפגין המין כלב ים נמרי בעת ציד פינגווינים, אותם הוא מטלטל בשיניו מתחת למים עד שהם נקרעים. עם זאת הוא עושה זאת ללא שיתוף פעולה, מאחר שהוא צייד יחידי.

== קישורים חיצוניים ==
* [https://www.youtube.com/watch?v=wN1eQ9sfuk4 Watch a Croc's Brutal Death Roll | Boss Croc], בערוץ היוטיוב של נשיונל ג'יאוגרפיק Wild
* [http://www.youtube.com/watch?v=O4rrOUb9HTM סרטון] ביוטיוב: קבוצת תנינים המבתרת גוויית היפופוטם וניזונה ממנו, בין השאר תוך ביצוע "גלגול המוות"
* [https://www.flickr.com/photos/8531201@N04/42996560630/ תנין יאור מבתר גוויית היפופוטם], פליקר
* [https://www.flickr.com/photos/92461586@N03/10311355746/ תנין יאור מבצע את גלגול המוות], פליקר
* [https://www.facebook.com/watch?v=962338817797074 סרטון] בפייסבוק של תניני יאור מבצעים את "גלגול המוות" בקרב ביניהם

קטגוריה:תנינאים
קטגוריה:התנהגות טורפים
סרטן התוספתן

סרטן התוספתן הוא שם כולל לקבוצה של סוגי סרטן נדירים שמיקומם האנטומי בתוספתן הוורמיפורמי. הסרטן מתפתח בסביבות גיל 50.

סרטן התוספתן התגלה לראשונה לציבור הרחב עקב מותה של השחקנית אודרי הפבורן אשר נמצאה מתה בביתה מהמחלה.

== אבחון ==
גידולים קרצינואידים הם הגידולים הנפוצים ביותר של התוספתן. צורות נפוצות אחרות הן אדנוקרצינומה רירית, אדנוקרצינומה שאינה מוגדרת אחרת (NOS), ואדנוקרצינומה של תאי חותם הרשומים מהשכיחות הגבוהה ביותר לנמוכה ביותר.

=== קרינצואיד ===
קרינצאויד הוא גידול נוירואנדוקריני (NET) של המעיים. שיעורי ההיארעות בקרב קרצינואידים מתרחשים בערך ב-0.15 ל-100,000 בשנה. תת-קבוצה זו מרכיבה כמות גדולה של ניאופלזיות הן ממאירות והן שפירות. כמעט 3 מתוך 4 גידולים אלו קשורים לאזור בקצה התוספתן, ונוטים להיות מאובחנים בעשורים ה-4 עד ה-5 בחיים. הן נשים והן אנשים קווקזיים מראים שכיחות מינורית לגבי אבחון גידול נוירואנדוקריני ללא הסבר. פרוגנוזה של שיעורי הישרדות של קרצינואידים ל-5 שנים נעה בממוצע בין 70–80% למקרים טיפוסיים. מקרים מתקדמים להישרדות של 5 שנים נעים בין 12–28%.

=== ציסטדנומה רירית ===
ציסטדנומה רירית היא כינוי מיושן לניאופלזמה רירית תוספתית.

== טיפול ==
קרצינואידים קטנים (קטנים מ-2 ס"מ) ללא מאפיינים של מאירות עשויים להיות מטופלים על ידי כריתת תוספתן אם ניתן להסיר לחלוטין. קרצינואידים ואדנוקרצינומות אחרים עשויים לדרוש כריתת hemicolectomy ימני. הערה: המונח "קרצינואידים" מיושן: גידולים אלו נקראים כיום בצורה מדויקת יותר "גידולים נוירואנדוקריניים". טיפול Pseudomyxoma peritonei כולל ניתוח cytoreductive הכולל הסרת גידול גלוי ואיברים חיוניים מושפעים בתוך הבטן והאגן. חלל הצפק מוחדר בכימותרפיה מחוממת המכונה HIPEC בניסיון למגר שאריות מחלה. ניתן להקדים או לא להקדים את הניתוח עם טיפול כימותרפיה תוך ורידי או HIPEC.

== אפידמיולוגיה ==
על ממאירות ראשונית בארצות הברית מצא שיעור של 0.12 מקרים לכל 1,000,000 אוכלוסייה בשנה. קרצינואידים שלא זוהו כממאירים לא נכללו בנתונים אלה. קרצינואיד נמצא בערך ב-1 מתוך 300–400 כריתות תוספתן לדלקת תוספתן חריפה.

בסקירת ספרות שיטתית שבה זוהו 4765 חולי סרטן התוספתן, הוכח כי השכיחות של סרטן התוספתן עלתה ללא קשר לסוג הגידול, הגיל, המין והשלב של סרטן התוספתן. בערך ב-75% ממקרי התוספתן המפורטים בסקירה התרחשו צורה כלשהי של גרורות. לא הבחינו במגמות באשר למה הגידול הזה מתרחש. אחת התיאוריות המוצעות היא השימוש המוגבר בהדמיית טומוגרפיה ממוחשבת במחלקות מיון מאז תחילת שנות ה-90, המאפשרת זיהוי לפני ביצוע ניתוח.

== מקרים בולטים ==
השחקנית אודרי הפבורן אובחנה כחולה בסרטן התוספתן, ומתה מהמחלה בשנת 1993. בשנת 2007, אובחן שדרן הספורט של ESPN, סטיוארט סקוט, אובחן כחולה בסרטן התוספתן, ומת מהמחלה בשנת 2015. המוזיקאי הסיבירי ולאדה דיבליאן אובחן כחולה בסרטן התוספתן בשנת 2012, ומת בשנת 2015.
השחקן המקסיקני-אמריקאי אדן קנטו נפטר מהמחלה ב-8 בינואר 2024, בגיל 42.

==קישורים חיצוניים==

== הערות שוליים ==

קטגוריה:גידולים ממאירים באיברי העיכול
To Be or Not to Be (The Hitler Rap)

To Be or Not to Be (The Hitler Rap) (בעברית: להיות או לא להיות) הוא סינגל שהוקלט על ידי מל ברוקס בשנת 1983 לחברת איילנד רקורדס. השיר מופיע בפסקול של סרט בעל אותו שם. הסינגל נגזר ממופע בורלסקה בתוך הסרט אך לא הופיע בתוכו
הוא אף מופיע בסרט אחר של ברוקס: המפיקים, משנת 1967, עם השורות:

"Don't be stupid, be a smarty. Come and join the Nazi Party", שנלקחו מהשיר מוקדם יותר שברוקס כתב, "Springtime for Hitler".

בקליפ בהמהפיקים, מל ברוקס לבוש כמו אדולף היטלר ושר ראפ על אירועי המפתח בחייו של היטלר בגרמניה הנאצית. הסוף מתייחס לבריחתו לכאורה של היטלר לארגנטינה בתום מלחמת העולם השנייה (שמועה לא מבוססת אשר הופצה מספר פעמים בפורומים שונים).

אף על פי שזכה להצלחה מוגבלת בארצות הברית, הסינגל הגיע למיקומים גבוהים במצעדי המוזיקה של אוסטרליה ובריטניה ואף הגיע לשיא במקום השלישי במצעד המוזיקה של גרמניה ובמקום ה-12 במצעד הסינגלים הבריטי. הוא אף הגיע למקום הראשון והשני בנורווגיה ושוודיה בהתאמה.

==רשימת השמעה==
* "To Be or Not to Be (The Hitler Rap) (חלק 1)" – 7:43
* "To Be or Not to Be (The Hitler Rap) (חלק 2)" (מיקס קטעי כלי) – 7:51

==מיקומי שיא==

==הערות שוליים==

קטגוריה:שירי 1983
קטגוריה:סינגלים מ-1983
קטגוריה:שירים באנגלית
קטגוריה:שירי גימיק
קטגוריה:שירים על אדולף היטלר
קטגוריה:שירים מסרטי קולנוע
קטגוריה:שירי מלחמת העולם השנייה
קטגוריה:שירים סאטיריים
קטגוריה:סינגלים שהגיעו למקום הראשון בנורווגיה
קטגוריה:סינגלים בהוצאת איילנד רקורדס
The Sign

The Sign (בעברית: הסימן) הוא אלבום משנת 1993 של להקת הפופ השוודית אייס אוף בייס, שיצא כאלבום הבכורה של הלהקה באמריקה הצפונית, יפן וכמה מדינות באמריקה הלטינית בהוצאת חברת התקליטים אריסטה רקורדס.<ref name=":0"></ref> The Sign כולל שירים מאלבום הבכורה של אייס אוף בייס, Happy Nation (1992) והשירים החדשים "Don't Turn Around", "The Sign" ו-"Living in Danger" וכן גרסאות מתוקנות של "Voulez-Vous Danser" ו-"Waiting for Magic".<ref name=":0" />

The Sign דורג כאחד מ-100 האלבומים הנמכרים ביותר בכל הזמנים על ידי איגוד תעשיית ההקלטות האמריקאי (RIAA),עם מכירות של יותר מ-21 מיליון עותקים. האלבום עצמו גרף למעלה מ-42 מיליון דולרים עבור אריסטה רקורדס, והיה מועמד לאלבום הפופ הטוב ביותר בטקס פרסי הגראמי ב-1995.<ref></ref> The Sign דורג בשלישייה הפותחת במצעד בילבורד 200 במשך 26 שבועות רצופים. האלבום, והסינגל בעל אותו השם, הם הסינגל או האלבום היחידים של אמן/להקה משוודיה שדורג במקום הראשון ברשימות סוף השנה הכוללות השנתיות של בילבורד.<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארגנטינה (CAPIF)<ref name=":1"></ref>
|
|300,000<ref></ref>
|-
!ארצות הברית (RIAA)<ref></ref>
|פלטינה 9×
|9,000,000
|-
!ברזיל (Pro-Música Brasil)<ref></ref>
|זהב
|100,000
|-
!מקסיקו (AMPROFON)<ref name=":2"></ref>
|
|300,000<ref></ref>
|-
!צ'ילה (IFPI Chile)<ref name=":2" />
|
|60,000<ref name=":2" />
|-
!קוריאה הדרומית (Gaon)<ref name=":3"></ref>
|
|500,000<ref name=":3" />
|-
!קנדה (Music Canada)<ref></ref>
|יהלום
|1,750,000<ref name=":1" />
|-
! colspan="3" |סיכום
|-
!סקנדינביה (IFPI Scandinavia)<ref name=":4"></ref>
|
|900,000<ref name=":4" />
|}

== קישורים חיצוניים ==

== הערות שוליים ==

קטגוריה:אלבומי 1993
קטגוריה:אלבומי אייס אוף בייס
קטגוריה:אלבומים באנגלית
קטגוריה:אלבומי פלטינה כפולה ומעלה בארצות הברית
קטגוריה:אלבומי יהלום בקנדה
קטגוריה:אלבומי חברת אריסטה רקורדס
ויל

ויל (בגרמנית שווייצרית: Wil) היא בירת מחוז ויל בקנטון סנט גאלן בשווייץ.

ויל היא העיר השלישית בגודלה בקנטון סנט גאלן, אחרי העיר סנט גאלן וראפרסוויל-ג'ונה. העירייה לשעבר, ברונשהופן, התמזגה עם העיר ויל ב-1 בינואר 2013. לאחר המיזוג, מספר זיהוי הקהילה השתנה מ-3425 ל-3427.<ref></ref>

ב-1984, הוענק לוויל פרס ואקר על כך שהיא פיתחה ושימרה את המורשת האדריכלית שלה.

== גאוגרפיה ==
נכון לשנת 2022, השטח הכולל של העיר ויל משתרע על שטח של 20.82 קמ"ר.<ref></ref> 50.1% מהשטח משמש למטרות חקלאיות בלבד, 18.9% מהשטח מיוער, 30.1% מיושב ו-0.9% לא בשימוש. במהלך שני העשורים האחרונים (1979/85-2004/09) הקרקעות המיושבות גדלו בכ-0.27 קמ"ר והקרקע החקלאית התרחבה אף היא בכ-0.28 קמ"ר.

עוד בטרם ההתמזגות של הערים ברונשהופן ווויל בשנת 2013, ונכון לשנת 2006, שטחה של ויל השתרע על כ - 7.6 קמ"ר. מתוך השטח הזה, 32.1% שימש למטרות חקלאיות, ו-13.9% מהשטחים היו מיוערים. 53.4% מהשטחים היו מיושבים ו-0.7% לא היו בשימוש (עקב היותם על נהרות).

== סמל ==
שלט האצולה של העיר מכיל דוב שחור פרוע בצידו השמאלי, וקונכייה של חילזון והאות האנגלית W (משם העיר Wil) בצידו הימני.<ref></ref>

== דמוגרפיה ==
אוכלוסייתה של ויל (נכון לדצמבר 2020) כללה 24,132 נפש.<ref></ref> נכון לשנת 2013, 27.3% מהאוכלוסייה הם אזרחים זרים. במהלך שלוש השנים האחרונות (2010–2013) גדלה האוכלוסייה בשיעור של 3.13%. בשנת 2000, מתוך האוכלוסייה הזרה, 272 הגיעו מגרמניה, 776 הגיעו מאיטליה, 1,876 יוצאי יוגוסלביה, 135 הגיעו מאוסטריה, 309 הגיעו מטורקיה ו-578 ממדינות אחרות.<ref></ref> שיעור הילודה בעירייה בשנת 2013 עמד על 11.2% בעוד ששיעור התמותה עמד על 7.5 לאלף תושבים.

לפני המיזוג עם ויל, בשנת 2011, אוכלוסייתה של ברונשהופן כללה 4,654 נפש.

רוב האוכלוסייה (נכון לשנת 2000) דוברת גרמנית (85.1%), בעוד ש-4.5% דוברי אלבנית ו-3.0% דוברים איטלקית.

== אישים מוכרים שנולדו בעיר ==
פביאן שר
* קארין קלר-סוטר - פוליטיקאית שווייצרית
* אלכס צילה - רוב אופניים שווייצרי
* פביאן שר - כדורגלן שווייצרי המשחק בעמדת הבלם
* שטפן קינג - רוכב אופניים שווייצרי

==קישורים חיצוניים==

* 

== הערות שוליים ==

קטגוריה:שווייץ: ערים
קטגוריה:סנט גאלן (קנטון)
קטגוריה:ערים זוכות פרס ואקר
פיגוע הירי בעיר התחתית בחיפה (2017)

פיגוע הירי בעיר התחתית בחיפה הוא פיגוע ירי שהתרחש ב-3 בינואר 2017, בו ביצע המחבל מוחמד שינאווי בן 20 תושב שכונת חליסה שבחיפה שלושה אירועי ירי שונים בעיר התחתית בחיפה על רקע לאומני כנגד יהודים, ורצח את הטכנאי [https://laad.btl.gov.il/Web/He/TerrorVictims/Page/Default.aspx?ID=42454 גיא יעקב כפרי] בן 48 מהעיר נשר.

==הפיגוע==
סמוך לשעה 9:30 בבוקר הגיע המחבל לדרך העצמאות בחיפה במטרה לבצע את הפיגוע לאחר שקיבל הסעה משני חבריו, ונשא עמו תיק עם הנשק הטעון במחסנית ובה 17 כדורים, כשהוא דרוך. בשלב מסוים הבחין ברב יחיאל אילוז, בעל חזות יהודית-חרדית, צועד ברחוב. ממרחק של מטרים ספורים ירה שינאווי בנשק, כשהוא מוסתר בתוך התיק, כמה יריות לעברו. לפחות שלושה קליעים פגעו בו. הוא התמוטט על הקרקע נפצע קשה ושינאווי נמלט בריצה משם עם הנשק.

לאחר הירי הראשון, הגיע המחבל לרחוב ברנר וירה לעבר אישה שלא נפגעה מהירי.

בהמשך, בצומת הרחובות דרך יפו ורחוב כיאט נכנס שינאווי למונית ונסע לשכונת חליסה בחיפה, שם הלך לכיוון רחוב הגיבורים, כשהוא נושא עמו את התיק עם הנשק. בהגיעו לאזור הגשר ברחוב, הבחין שינאווי בגיא כפרי צועד לבדו. שינאווי התקרב לכיוונו וממרחק מטרים ספורים ירה בו. שלושה קליעים פגעו בכפרי וגרמו למותו. מיד לאחר הירי נמלט שינאווי רגלית מהמקום, כשהוא נושא עמו את התיק בו מוסתר הנשק. בהגיעו לאזור הררי הסמוך לבניין מגוריו השליך את התיק עם הנשק בין השיחים.

ב-30 בינואר 2017 הותר לפרסום כי הירי הוא אכן פיגוע על רקע לאומני, כאשר נשאל המחבל מדוע ביצע את הפיגוע טען מכיוון שחברתו כינתה אותו "אוהב יהודים"<ref></ref>, המחבל נשפט למאסר עולם ו-22 שנות מאסר.

בנוסף, שינאווי שרף כלי רכב של יהודים במלחמת לבנון השנייה בחיפה<ref></ref>, דבר זה מראה כי הכתובת הייתה על הקיר וכי דעותיו של המחבל היו שליליות וחריפות במיוחד כנגד יהודים ואכן שנא יהודים מאוד.

גיא יעקב כפרי מונצח באנדרטה לחללי נשר במערכות ישראל בעיר נשר.

==ראו גם==
* חליסה
* הפיגוע בקו 16
* פיגועי טרור נגד ישראלים בישראל ובשטחים ב-2017

==הערות שוליים==

קטגוריה:פיגועי טרור בישראל ב-2017
קטגוריה:טרור ערבי בישראל
קטגוריה:העיר התחתית
קטגוריה:חיפה: פיגועים
העיר התחתית בחיפה (2017)
מויסס קאייסדו

מויסס איסק קאייסדו קורוסו (בספרדית: Moisés Isaac Caicedo Corozo; נולד ב-2 בנובמבר 2001 בסנטו דומינגו שבאקוודור) הוא כדורגלן אקוודורי המשחק בעמדת הקשר בקבוצת צ'לסי מהפרמייר ליג ובנבחרת אקוודור.

== קריירת מועדונים ==
קאייסדו הצטרף למחלקת הנוער של אינדפנדיינטה דל ואיה מליגת העל האקוודורית בגיל 13, והצטרף לקבוצה הבוגרת של המועדון בשנת 2019. ב-1 באוקטובר 2019 ערך את הופעת הבכורה שלו בקבוצה הבוגרת של המועדון, בניצחון 0–1 על ליגה דפורטיבה אוניברסיטריה דה קיטו במסגרת הליגה. בסך הכל ערך 25 הופעות ליגה במדי המועדון, בהן הבקיע ארבעה שערים.

ב-1 בפברואר 2021 חתם קאייסדו על חוזה לארבע עונות וחצי בברייטון אנד הוב אלביון מהפרמייר ליג. ב-24 באוגוסט 2021 הוא ערך את הופעת הבכורה שלו במועדון, בניצחון 0–2 על קארדיף סיטי במסגרת הסיבוב השני של גביע הפוטבול ליג לעונת .

ב-31 באוגוסט 2021 הושאל קאייסדו למשך עונה לבירסחוט מליגת העל הבלגית. הוא ערך 12 הופעות ליגה והבקיע שער אחד במועדון. ב-12 בינואר 2022 נקרא בחזרה לברייטון אנד הוב אלביון בשל מחסור בקשרים בקבוצה.

ב-7 במאי 2022 כבש שער בכורה בפרמייר ליג בניצחון 0–4 על מנצ'סטר יונייטד.

ב-14 באוגוסט 2023 חתם קאייסדו על חוזה ל-8 עונות בצ'לסי תמורת סכום של 115 מיליון ליש"ט מה שהפך אותו לעסקה היקרה ביותר בתולדות הכדורגל האנגלי.

== קריירה בינלאומית ==
ב-8 באוקטובר 2020 ערך קאייסדו את הופעת הבכורה שלו בנבחרת אקוודור, בהפסד 0–1 לנבחרת ארגנטינה במסגרת מוקדמות מונדיאל 2022. ב-13 באוקטובר הבקיע את שער הבכורה שלו בנבחרת, בניצחון 2–4 על נבחרת אורוגוואי במסגרת מוקדמות מונדיאל 2022.

הוא היה חלק מסגל נבחרת אקוודור בטורניר קופה אמריקה 2021, וערך חמש הופעות בטורניר.

נכלל בסגל נבחרת אקוודור לטורניר מונדיאל 2022.

נכלל בסגל נבחרת אקוודור לטורניר קופה אמריקה 2024.

== קישורים חיצוניים ==

== הערות שוליים ==

קטגוריה:כדורגלנים אקוודורים
קטגוריה:קשרי כדורגל אקוודורים
קטגוריה:כדורגלני ברייטון אנד הוב אלביון
קטגוריה:כדורגלני בירסחוט
קטגוריה:כדורגלני צ'לסי
קטגוריה:כדורגלני נבחרת אקוודור
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים זרים בבלגיה
קטגוריה:ספורטאים זרים באנגליה
קטגוריה:אקוודורים שנולדו ב-2001
מויסס רמירס

ולינגטון מויסס רמירס פרסיאדו (בספרדית: Wellington Moisés Ramírez Preciado; נולד ב-9 בספטמבר 2000 בגואיאקיל שבאקוודור) הוא כדורגלן אקוודורי המשחק בעמדת השוער בקבוצת אינדפנדיינטה דל ואיה מליגת העל האקוודורית ובנבחרת אקוודור.

== קריירת מועדונים ==
רמירס הצטרף אל מחלקת הנוער של אינדפנדיינטה דל ואיה מליגת העל האקוודורית בשנת 2016. ב-10 ביולי 2018 ערך את הופעת הבכורה שלו במועדון, בהפסד 3-1 לאוקאס במסגרת הליגה.

ב-30 בינואר 2019 הושאל רמירס לריאל סוסיאדד, ושיחק בקבוצת המילואים של המועדון.

== קריירה בינלאומית ==
ב-7 באוקטובר 2021 ערך רמירס את הופעת הבכורה שלו בנבחרת אקוודור, בניצחון 3-0 על נבחרת בוליביה במסגרת מוקדמות מונדיאל 2022.

נכלל בסגל נבחרת אקוודור לטורניר מונדיאל 2022.

נכלל בסגל נבחרת אקוודור לטורניר קופה אמריקה 2024.

== קישורים חיצוניים ==

== הערות שוליים ==

קטגוריה:כדורגלנים אקוודורים
קטגוריה:שוערי כדורגל אקוודורים
קטגוריה:גואיאקיל: כדורגלנים
קטגוריה:כדורגלני נבחרת אקוודור
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:אקוודורים שנולדו ב-2000
דוד אלף

דוד אלף (נולד בשם דוד אלקינד; ריגה, האימפריה הרוסית, 1908 – 31 במרץ 1957, אילת השחר) היה אמן ישראלי. בין היתר עיצב את סמלי חטיבת גולני<ref></ref><ref></ref>, חברת הארגז, מועצה אזורית גליל עליון, ואייר את ההגדות של איחוד הקבוצות והקיבוצים<ref></ref>, הקיבוצים בית השיטה<ref></ref> ואיילת השחר, ושירי ילדים.

== ביוגרפיה ==
דוד אלף נולד בריגה, האימפריה הרוסית (לטביה של היום) בשנת 1908.
ב-1924 משפחתו עלתה לארץ לגדוד העבודה בתל יוסף. דוד למד בבצלאל ולאחר מכן עבר לקיבוץ בית אלפא לעבוד כנוקד וצייר בזמנו הפנוי. ב-1932 עברה משפחתו לקבוצת החוגים בקיבוץ בית השיטה במעיין חרוד. עקב בריאותו הלקויה עזב את רעיית הצאן והפך לצייר.

ב-1940 אייר את ההגדה הראשונה של קיבוץ בית השיטה, ששוכתבה ב-1947 ונשמרה כהגדה הקיבוצית עד 1977. לאחר הפילוג בקיבוץ המאוחד עבר לקיבוץ אילת השחר עם משפחתו, שם כתב את ההגדה הקיבוצית.

== חיים אישיים ==
נולד למשפחה בת חמישה בנים ותינוקת שנפטרה במהלך המסע לארץ. מתוך חמשת הבנים ארבעה עסקו ברעיית צאן.

נישא לסגלה, עמה גידל שלושה ילדים, מהם שניים ביולוגיים ואחת מאומצת. נפטר ב-1957.

== לקריאה נוספת ==
* Adam S. Cohen,Signs and Wonders: 100 Haggada Masterpieces, הוצאת קורן ירושלים, 2020.
* הרועה העברי, בעריכת מתתיהו שלם, דוד זמיר, עיטורים: דוד אלף, הוצאת חיפה: אגודת הנוקדים העברים בישראל, תשי"ז - 1957.
* בין עדרי הצאן: (מספורי רועה), עזיז אפנדי (פסח בר אדון); מצויר בידי הרועה דוד אלקינד; הוצאת אחיאסף, ירושלים, תש"ב - 1942.
* ענות, פרקים לשירה במקהלה ובצבור, שירי רועים לקול אחד, ו', שרת, י.(עורך), תל אביב, שירי ועדת התרבות של הקיבוץ המאוחד, תרצ"ט.
* קובץ לחג הגז, עורך: מתתיהו שלם, אגודת הנוקדים 1954, עמ' 38.

== קישורים חיצוניים ==
* הגדה של פסח, קיבוץ איילת השחר, תשל"ט - 1978 לקריאה באתר Internet Archive
* הגדה של פסח איחוד הקבוצות והקיבוצים, דפוס לנגר תשי"ג - 1953, לקריאה באתר Internet Archive
* [https://bhkimg.com/2020-9666179/ הגדה של פסח מאת דוד אלקינד, 1950,] מורשת בית השיטה
* [https://bhkimg.com/1949-1465192/ דף מההגדה של פסח בית השטה, צייר דוד אלף, 1949], מורשת בית השיטה
* [https://bhkimg.com/2020-9666240/ דף מההגדה של פסח, איורים: דוד אלקינד, 1948], מורשת בית השיטה
* [https://youtu.be/3rdQjgTzOZE הסיפור על האמן דוד אלקינד] באתר YouTube
* 
* 

== הערות שוליים ==

קטגוריה:ציירים ישראלים
קטגוריה:מאיירים ישראלים
קטגוריה:מאיירי הגדה של פסח
קטגוריה:ישראלים ילידי לטביה
קטגוריה:אמנים ישראלים
קטגוריה:ישראלים שנולדו ב-1908
קטגוריה:ישראלים שנפטרו ב-1957
קטגוריה:אנשי העלייה השלישית
קטגוריה:בית השיטה: אישים
קטגוריה:איילת השחר: אישים
Oukitel

Oukitel (בעברית: אאוקיטל) היא יצרנית של טלפונים חכמים מסין. החברה נוסדה בשנת 2007. בסיס של החברה נמצא בשנג'ן ובנוסף היא מפעילה מרכז פיתוח בשנחאי. בחברה מועסקים כ-1000 עובדים. תוצרת החברה משווקת בכ-60 מדינות. תוצרת החברה משווקת באינטרנט בלבד.

החברה מתמחה בייצור סמרטפונים ושעונים חכמים הפעולים במערכת אנדרואיד. בנוסף לכך החברה מייצרת ספקי כוח ונכנסה לתחום של טאבלטים. ייצור שנתי של אאוקיטל מגיע ל-20 מיליון יחידות.

החברה מייצרת מספר סדרות סמרטפונים. סדרת "C" היא קו סמרטפונים ברמה נמוכה, סדרת "U" מציעה מכשירים המבוססים על עיצוב וסגנון (הוחלפה כיום לסדרת "WP"), סדרת "K" מבוססת על קיבולת סוללה גבוהה של המכשירים. טלפונים של החברה כמו Oukitel K6000 Pro שווקו בישראל. בשנת 2021 החברה חידשה את קו המוצרים שלה והוציאה דגמים חדשים של סמרטפונים בכל הסדרות.

==קישורים חיצוניים==

*

קטגוריה:יצרני ציוד תקשורת
קטגוריה:הרפובליקה העממית של סין: טלקומוניקציה
קטגוריה:יצרני טלפונים חכמים
קטגוריה:חברות אלקטרוניקה סיניות
ג'קי אזולאי

ג'קלין "ג'קי" אלחרר אזולאי (נולדה ב-19 באוגוסט 1983) היא שפית, כוכבת ריאליטי וידוענית ישראלית.

== ראשית חיים ==
אזולאי נולדה וגדלה בבית שמש בשם ג'קלין אלחרר, בבית חרדי ולה 14 אחים ואחיות. אימה מרים אלחרר עקרת בית ואביה היה רב. בשלב מאוחר יותר של חייה אביה נפטר ממחלת הסרטן. בתוכנית "הישרדות" סיפרה אזולאי כי אביה נהג להכות אותה ואת אימה.

== קריירה ==
אזולאי פרצה לתודעה בשנת 2012 כאשר השתתפה בתוכנית "מאסטר שף" בעונה השלישית, כאשר עלתה לגמר וסיימה במקום השלישי. בשנת 2013 השתתפה בפרסומת של הום סנטר לרגל חג הפסח. בשנת 2014 השתתפה ביחד עם בעלה ישראל בתוכנית המציאות "זוג מנצח VIP עונה 1" וזכתה במקום הראשון. בשנת 2015 השתתפה בתוכנית המציאות "חלומות מפלסטיק". החל משנת 2016 אזולאי החלה להשתתף בדוקו-ריאליטי הסובב את משפחתה בדגש על אחיותיה ואמה, ועל חייה האישיים "אחותי ג'קי".

בשנת 2018 נכנסה בתור אורחת באחד מהפרקים של העונה התשיעית של התוכנית "האח הגדול". החל משנת 2019 לאזולאי יש תוכנית בישול משלה בשם "אצל ג'קי". בשנת 2020 השתתפה בפרק בתוכנית המציאות "אמא מחליפה".

בשנת 2021 השתתפה בתוכנית המציאות "הישרדות VIP עונה 4", והגיעה למקום השני.

בשנת 2024 שיחקה בסדרת הדרמה של הוט "טיטו ורוחו".

=== פרשת אבן האש ===
ב-2 באפריל 2022 התקיים הגמר של העונה ה-11 של "הישרדות" במהלכו השתתפה אזולאי ביחד עם המתמודדות אודליה סוויסה ואלה אייבינדר. במהלך הצבעת המושבעים אייבינדר ואזולאי קיבלו את אותה כמות קולות ולכן הן התמודדו במבחן של הדלקת אש עם אבן אש. אייבינדר ניצחה את אזולאי אך יום לאחר השידור החלו האשמות כלפי אייבינדר כי היא רימתה במבחן ההדלקה וזכייתה הוקפאה. בעקבות כך החל סכסוך מתוקשר בין השתיים. לאחר כמה ימים נודע כי הפקת התכנית החליטה לאשר באופן רשמי את הזכייה לאחר שלא נמצאו ראיות לכך שאייבינדר רימתה בתחרות. אזולאי לעומת זאת לא קיבלה את דבריי הפקת התכנית ושלחה מכתב שנכתב על ידי עורך דינה יוסי כהן להפקת התכנית ובה ביקשה למצוא הוכחות נוספות לכך שאייבינדר לא רימתה במבחן.

== חיים אישיים ==
בשנת 2006 החלה במערכת יחסים עם ישראל אזולאי, ובשנת 2009 השניים נישאו ונולדו להם ארבעה ילדים. ב-25 במרץ 2021 השניים התגרשו.

בשנת 2021 ועד 2022 הייתה אזולאי במערכת יחסים עם הכדורגלן דניאל בוסי.

בשנת 2022 ועד 2023 הייתה אזולאי במערכת יחסים עם הכדורגלן בני פרץ.

אזולאי מתגוררת בראש העין.

== קישורים חיצוניים ==
* 
* 
* 
* [https://www.goodlifetv.co.il/food-channel/food-channel-tv-show/just-jecky/ פשוט ג'קי] תוכנית המתכונים של ג'קי אזולאי בערוץ האוכל

== הערות שוליים ==

קטגוריה:שפיות ישראליות
קטגוריה:מתחרי הישרדות (ישראל)
קטגוריה:מתחרי מאסטר שף (ישראל)
קטגוריה:מתחרי זוג מנצח VIP
קטגוריה:זוכים בתוכניות מציאות ישראליות
קטגוריה:שפים ישראלים
קטגוריה:בית שמש: אישים
קטגוריה:ישראליות שנולדו ב-1983
קטגוריה:ישראלים שנולדו ב-1983
יונה קפח

יונה קפח (נולדה ב-12 בפברואר 1989) היא קומיקאית, סטנדאפיסטית, וכוכבת רשת ישראלית. מגישה פינה קומית שבועית בתוכנית הטלוויזיה "ערב עם שי שטרן". במופעי הסטנד-אפ שלה היא מתארת בדרך הומוריסטית ובשפה נקייה את הביוגרפיה וההוויה שלה.

== ביוגרפיה ==
קפח נולדה וגדלה בפתח תקווה, למשפחה דתית־מסורתית, למדה בבית ספר נר עציון ובאולפנית ישורון. בגיל 27 החלה לימודי משחק בבית הספר למשחק של ענת ברזילי. בשנה השנייה ללימודיה זכתה במקום הראשון בתחרות סטנד-אפ, בעקבות הזכייה קיבלה מלגה ללימודי קורס קומיקאים בבית הספר.<ref></ref>

=== מופע סטנד-אפ ===
את הקריירה הבימתית שלה כקומיקאית החלה בשנת 2018 כחלק מהמופע "נשי ותהני", ליין של סטנדאפיסטיות המאגד ונותן את הבמה לנשים קומיקאיות, אותו הקימה הסטנדאפיסטית חגית גינזבורג. היא תפסה את עינה של הקומיקאית הוותיקה עדי אשכנזי והן חברו לעבודה משותפת, כתיבת ועריכת מופע הסטנדאפ של יונה קפח. בשנת 2020 הופיעה קפח במופע סטנדאפ על הבמה עם עדי אשכנזי<ref></ref> בשנת 2021 הופיעה קפח בפסטיבל היהודי הבינלאומי השישי לתרבות עכשוית. במרץ 2022 הופיעה בפסטיבל הקומדיה וההומור לזכר ספי ריבלין בראשון לציון.

קפח מופיעה על במות ברחבי הארץ עם מופע הסטנדאפ שלה אותו כתבה יחד עדי אשכנזי.<ref></ref>

=== בטלוויזיה ===
החל מיוני 2021 החלה קפח להגיש פינה קומית שבועית בתוכנית הטלוויזיה "ערב עם שי שטרן", בכאן 11.<ref></ref>

בינואר 2023 החלה להשתתף באופן קבוע בתוכנית האירוח הסאטירית "מה שתגידו" של כאן 11.<ref></ref>

== חיים אישיים ==
קפח נשואה<ref></ref> ולזוג בת אחת. מתגוררת בנחלים.

== קישורים חיצוניים ==
* 

== הערות שוליים ==

קטגוריה:קומיקאיות ישראליות
קטגוריה:קומיקאים ישראלים
קטגוריה:סטנדאפיסטים ישראלים
קטגוריה:סטנדאפיסטיות ישראליות
קטגוריה:בוגרות אולפנית ישורון (פתח תקווה)
קטגוריה:נחלים: אישים
קטגוריה:ישראליות שנולדו ב-1989
קטגוריה:ישראלים שנולדו ב-1989
Flowers (אלבום)

Flowers (בעברית: פרחים) הוא האלבום השלישי של להקת מוזיקת הפופ השוודית אייס אוף בייס.<ref></ref> הוא יצא לאור ב-15 ביוני 1998 באירופה, אסיה ואפריקה, וב-10 באוגוסט 1998 בממלכה המאוחדת.<ref></ref> אלבום אלטרנטיבי בשם Cruel Summer, הופץ בארצות הברית ובקנדה, והכיל רמיקסים, הקלטות חוזרות ושירים חדשים שנחשבו כמתאימים לקהל אמריקאי.<ref></ref> ביפן ובאוסטרליה הופצו גרסאות משולבות של שני האלבומים.<ref></ref> בישראל הופץ האלבום בהוצאת חברת התקליטים פונוקול בשנת 1998.<ref></ref>

האלבום הופץ מחדש בממלכה המאוחדת ב-26 באפריל 1999 עם עטיפה מחודשת ורשימת רצועות אחרת, לאחר יציאת הסינגל, "Everytime It Rains".<ref></ref>
== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! הממלכה המאוחדת (BPI)<ref></ref>
| כסף
| 60,000
|-
! שווייץ (IFPI Switzerland)<ref></ref>
| זהב
| 25,000
|}

== קישורים חיצוניים ==

== הערות שוליים ==

קטגוריה:אלבומי 1998
קטגוריה:אלבומי אייס אוף בייס
קטגוריה:אלבומים באנגלית
Cruel Summer (אלבום של אייס אוף בייס)

Cruel Summer (בעברית: קיץ אכזרי) הוא אלבום משנת 1998 של להקת הפופ השוודית אייס אוף בייס, שיצא כאלבום השלישי של הלהקה באמריקה הצפונית ב-14 ביולי 1998 וביפן ב-25 באוגוסט 1998 בהוצאת חברת התקליטים אריסטה רקורדס.<ref name=":0"></ref> Flowers היה האלבום השלישי של הלהקה ברחבי העולם, אך אריסטה רקורדס החליטה להוציא גרסה אחרת של האלבום באמריקה הצפונית, יפן ואמריקה הלטינית, שנקראה מחדש, Cruel Summer.<ref name=":0" /> גרסה זו של האלבום כללה את הרצועה החדשה "Everytime It Rains" וגרסאות חדשות רבות לשירים שהופיעו לראשונה ב-Flowers. על אף שהוא בעיקרו אלבום פופ, Cruel Summer חוקר את הסוגות המוזיקליות של יורו דיסקו, מוטאון ודאנס.<ref name=":1"></ref><ref name=":2"></ref>

Cruel Summer זכה לביקורות חיוביות בדרך כלל מטעם מבקרי המוזיקה, שהחמיאו להפקה וראו בו גרסה מעולה של Flowers.<ref name=":0" /><ref name=":1" /><ref name=":2" />

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!יפן (RIAJ)<ref></ref>
|פלטינה 2×
|400,000
|-
!קנדה (Music Canada)<ref></ref>
|זהב
|50,000
|}

== קישורים חיצוניים ==

== הערות שוליים ==

קטגוריה:אלבומי 1998
קטגוריה:אלבומי אייס אוף בייס
קטגוריה:אלבומים באנגלית
קטגוריה:אלבומים שהופקו על ידי קלייב דייוויס
קטגוריה:אלבומי חברת אריסטה רקורדס
תחנת הרכבת התחתית רודהוסט

סלע חשוף בתחנת Rådhuset המבטא את סגנון האדריכלות האורגנית
תחנת הרכבת התחתית רודהוסט (בשוודית: Rådhuset) היא תחנת מעבר מהיר בקונגסהולמן בחלקו המערבי של מרכז סטוקהולם, חלק ממערכת הרכבת התחתית של סטוקהולם. התחנה ממוקמת על הקו הכחול בין ה-T-Centralen (התחנה המרכזית) ל- ונפתחה ב-31 באוגוסט 1975 כחלק מהקטע הראשון של הקו הכחול בין התחנה המרכזית ל-. הרכבות נסעו דרך תחנות ו.

כמו מספר תחנות אחרות במטרו של סטוקהולם, היא מתוכננת בסגנון אדריכלות אורגנית, שמותירה את הסלע חשוף ולא מלוטש, והתחנה נראית כמתבססת על מערכות מערות טבעיות.

תחנת הרכבת התחתית נקראת על שם (Rådhuset) הממוקם מעל פני השטח. גם ומטה המשטרה נמצאים בסביבה.

==גלריה==
<gallery>
Spärr i Rådhuset bild 1.jpg|
Rådhuset underground metro station Stockholm 2016 02.jpg|
</gallery>

==קישורים חיצוניים==

* [http://www.kynerd.net/Tunnelbanan/Radhuset.html תמונות של תחנת רודהוסט]

==הערות שוליים==

קטגוריה:סטוקהולם: תחבורה
קטגוריה:תחנות רכבת תחתית
קטגוריה:שוודיה: מבני תחבורה
קטגוריה:בנייה בת קיימא
ארסן אבקוב

ארסן בוריסוביץ' אבקוב (באוקראינית: Арсен Борисович Аваков; נולד ב-2 בינואר 1964) הוא מדינאי ופוליטיקאי אוקראיני. שר הפנים של אוקראינה בשנים 2014–2021.

==ביוגרפיה==
נולד ב-2 בינואר 1964 בבאקו במשפחתו של איש צבא.

לפי לאום - ארמני. מאז 1966 מתגורר באופן קבוע באוקראינה
אזרח אוקראינה.

ב-1990 הקים את Investor JSC. בשנים 2005-2010 היה יו"ר מינהלת המדינה האזורית חרקוב.

בין 2005 ל-2010, אבקוב היה מושל מחוז חרקוב. בשנת 2013, אבקוב היה ממוקם במקום ה-118 בין עשירי אוקראינה, עם שווי של 100 מיליון דולר<ref>https://file.liga.net/persons/arsen-avakov</ref>.

מ-25 במאי 2007 עד 21 בינואר 2008 אבקוב היה חבר במועצה לביטחון לאומי והגנה, חבר הוועדה המארגנת להכנה וקיום טורניר יורו 2012 באוקראינה. חבר הראדה העליונה של הכינוס ה-7 וה-8.

מסתיו 2011 ועד דצמבר 2012, הוא היה בגלות פוליטית באיטליה עקב רדיפה באוקראינה על ידי משטרו של ויקטור ינוקוביץ'.

ב-2012 הוא נבחר לסגן העם של אוקראינה.

במהלך המהפכה של 2014, הוא היה אחד ממפקדי היורומאידן.

ב-27 בפברואר 2014 אישרה ה—המועצה העליונה של אוקראינה את ארסן אווקוב כשר הפנים של אוקראינה.

ביוזמת אבקוב הוקמו ב-2014 המשמר הלאומי של אוקראינהo וגדודי מתנדבים. נתנו לך לעצור
תוקפנות צבאית של הפדרציה הרוסית במזרח אוקראינה.

אבקוב הגן על לוחם המשמר הלאומי של אוקראינה ויטלי מרקיב באיטליה. בהשתתפותו של אבקוב, בית משפט במילאנו (איטליה) זיכה את מרקוב ואוקראינה מאשמת מותם של צלמת העיתונות אנדריאה רוצ'לי (איטליה) ואנדריי מירונוב (הפדרציה הרוסית) בסלובאנסק במאי 2014. אבקוב היה שר הפנים של אוקראינה מ-24 בפברואר 2014 עד 15 ביולי 2021, תחת שני נשיאי אוקראינה: פטרו פורושנקו ו-וולודימיר זלנסקי, הוא היה חבר בחמישה הרכבים של קבינט השרים של אוקראינה. זהו הטווח הארוך ביותר באוקראינה העצמאית.

==פלילים==
ב-6 במאי 2024, נודע כי משרד הפנים של רוסיה הכניס את ארסן אבקוב לרשימת מבוקשים<ref>https://strana.news/news/463887-v-rf-objavili-v-rozysk-avakova-klimkina-danilova-i-hrojsmana.html</ref>.

== פרסי מדינה ==
הכלכלן המכובד של אוקראינה (22.06.2007)

סדר הצטיינות, תואר III (15/04/2016)

מסדר לגיון הכבוד (צרפת) (06/09/2022)

== קישורים חיצוניים ==

* 

== הערות שוליים ==

קטגוריה:פוליטיקאים אוקראינים
קטגוריה:חברי המועצה העליונה של אוקראינה
קטגוריה:אוקראינים שנולדו ב-1964
לבד על המיטה

"לבד על המיטה" הוא סינגל של הזמר הישראלי עומר אדם, שיצא לאור ב-9 בפברואר 2022, על ידי חברת התקליטים NMC.

== רקע והכרזה ==
השיר הוקלט באולפן הקלטות בלוס אנג'לס, ארצות הברית. לפי יציאת השיר, עומר אדם רשם בעמוד האינסטגרם שלו: "הכנתי לכם עוד שיר באווירת החורף, ואני חושב שאם תקשיבו למילים, עם ווליום גבוה כזה שמכניס אתכם לאווירה, אתם תרגישו את מה שאני הרגשתי. רציתי לספר לכם שאני בלוס אנג'לס ואנחנו מכינים לכם הפתעות שמחות". במרכז מילות השיר עומד אדם שר על האישה שנפרדה ממנו, ועל תחושת הבדידות שחש בעקבות כך.

== וידאו קליפ ==
הווידאו קליפ הנלווה שצולם לשיר בוים על ידי אלכסיי מלב והועלה לערוץ היוטיוב של אדם ב-9 בפברואר 2022, בסמוך לצאת הסינגל. בקליפ מככבת הדוגמנית ניבר מדר בתפקיד בת זוגו של אדם שנפרדה ממנו. מאז צאתו צבר השיר כ-7 מיליון צפיות.

== ביקורות ==
יוסי חרסונסקי העניק לשיר ציון של שלושה כוכבי זהב מתוך חמישה, תוך שנתן לשיר ביקורת מעורבת, באומרו כי "עומר אדם אינו ממציא גלגל חדש. יצרני שירים ממלאים טקסטים בהבלים ובסיפורים מופרכים, ואדם שר אותם. איך זה שהיא מרגישה "מלכה" והוא לא מרגיש "מלך"? אם אתם לא מתפוצצים מצחוק – אצחק בשבילכם. שום דבר לא מצחיק. אדם משחק אותה טראגי".

== מיקומי שיא ==

==הערות שוליים==

קטגוריה:שירי 2022
קטגוריה:שירי עומר אדם
קטגוריה:שירים בעברית
קטגוריה:שירים על בדידות
קטגוריה:סינגלים שהגיעו למקום הראשון בעשירייה
קטגוריה:סינגלים בהוצאת NMC יונייטד אנטרטיינמנט
בוי אצ'י

אליאור אנטווי (נולד ב-11 באוגוסט 1997), הידוע בשם הבמה בוי אצ'י, הוא מפיק מוזיקלי וראפר ישראלי.

== ביוגרפיה ==
אליאור אנטווי גדל בתל אביב-יפו. הוא החל להפיק מוזיקה בגיל 15. אנטווי החל את הקריירה המוזיקלית שלו בהרכב טראפ קומי בשם LAF לצד הראפרים בוי צ'יקן ובוי עומו. בשנת 2017 הוציאו אלבום לאינטרנט בשם "דגים היום". האלבום כלל, בין היתר, הופעת אורח של הראפר דודו פארוק.

בנובמבר 2017 חבר לראפר והמפיק יאנג הפנר, תחת שם ההרכב "יאנג בויז", ויחד הוציאו אלבום הנושא את שם ההרכב, ובו משתתפים בוי צ'יקן, שיפי, נורוז ומיכאל סוויסה. בשנת 2018 הפיק את השיר "דוד המלך (ערק ערק ערק)" של דודו פארוק, שזכה לוויראליות ברשתות החברתיות. בנוסף, השתתף בהפקת המיקסטייפ של הראפר מיכאל סוויסה "מלא בעצמי", שיצא לאור במאי 2018. באוגוסט, יצא אלבומם השני של ההרכב יאנג בויז, "יאנג בויז 2".

בינואר 2019 השתתף בוי אצ'י בשירו של הראפר מיכאל סוויסה "איגואנה", שזכה למיליוני השמעות בפלטפורמות המוזיקה. ביוני, הכריזו בוי אצ'י ויאנג הפנר על פירוק ההרכב יאנג בויז, עם צאת שירם האחרון "יאנג בויז 3". בספטמבר, הוציא יחד עם נורוז את השיר הראשון מתוך מיני-אלבום משותף של השניים, "מרגיש נפלא", שהפך ללהיט וצבר ויראליות בפלטפורמת הטיקטוק.

במרץ 2020 הוציאו נורוז ובוי אצ'י את המיני-אלבום "מרגיש נפלא". שירי המיני-אלבום זכו לאהדה רבה ולמיליוני השמעות. בטקס פרסי המוזיקה של MTV אירופה 2020, נורוז ובוי אצ'י זכו במועמדות לייצג את ישראל בקטגוריית "המופע הישראלי הטוב ביותר". ב-2021 הפיק בוי אצ'י מספר שירים באלבומו של נורוז, "מרגיש מוגזם", והתארח בשיר "גריזלי".

בפברואר 2022 הוציא את סינגל הבכורה שלו כאמן סולו, "פורטנייט". ביוני השתתף בהפקת שירה של יסמין מועלם, "לא היה מעולם", שיר הנושא של סדרת הטלוויזיה "בלאדי מורי". באוגוסט התארח באלבומו של מיכאל סוויסה, "בסדרגמור" בשיר "שפשף", ואף השתתף בהפקתו המוזיקלית של האלבום, בין היתר, לצד אחיו ג'ונתן.

== דיסקוגרפיה ==

=== מיני-אלבומים ===
* 2020: מרגיש נפלא <small>(עם נורוז)</small>

== קישורים חיצוניים ==
* 

==הערות שוליים==

קטגוריה:ראפרים ישראלים
קטגוריה:מפיקי היפ הופ ישראלים
קטגוריה:אמנים ישראלים הידועים בשם במה
קטגוריה:תל אביב-יפו: אישים
קטגוריה:ישראלים שנולדו ב-1997
נובורוסיה (האימפריה הרוסית)

נובורוסיה (ברוסית: Новороссия; באוקראינית: Новоросія; באופן מילולי: רוסיה החדשה) היא חבל ארץ היסטורי בדרום אוקראינה ובדרום-מערב רוסיה. החבל נוצר משטחים שכבשה האימפריה הרוסית מידי האימפריה העות'מאנית וחופף במידה רבה את השטח של חאנות קרים לשעבר. השימוש הרשמי בשם זה פסק לאחר 1917, עת הוקמה הרפובליקה העממית של אוקראינה. 

שטח נובורוסיה כולל את הערבה שמצפון לים השחור הממוקמת בין הדניסטר במערב ונהר קובאן במזרח. העיר המרכזית בנובורוסיה, שהייתה הבירה ההיסטורית של החבל, היא אודסה.

בין השנים 1774–1861 אוכלס האזור במתיישבים רוסים, אוקראינים וגרמנים. בשנת 1778, בשפך נהר קלמיוס לים אזוב, הוקמה עיר. על פי הוראתה של הקיסרית יקטרינה הגדולה, יושבו העיר והאזור על ידי היוונים, שהועברו מחצי האי קרים, ושמה של העיר הוסב למריופול. נוסף על מריופול, הוקמו יישובים ששמם היה יקטרינוסלב, חרסון, נובונוגאיסק וניקולייב. במהלך המאה ה-19, רוב האוכלוסייה הייתה אוקראינית. 

האזור נותר חלק מהאימפריה הרוסית עד להתמוטטותה בעקבות מהפכת פברואר הרוסית בתחילת מרץ 1917, ולאחר מכן הפך לחלק מהרפובליקה הרוסית קצרת-הימים. בשנת 1918, היא נכללה במידה רבה בשטחי המדינה האוקראינית והרפובליקה העממית של אוקראינה באותו הזמן. באזור ניסו גם גורמים מסוימים ליצור חברה אנרכיסטית, במאכנובשצ'ינה. בשנים 1918–1920, היא הייתה, בהיקפים שונים, בשליטת ממשלות התנועה הלבנה האנטי-בולשביקית של דרום רוסיה שתבוסתם סימנה את השליטה הסובייטית על השטח, שהפך לחלק מהרפובליקה הסובייטית הסוציאליסטית האוקראינית, בתוך ברית המועצות בשנת 1922.

==ראו גם==
* המדינה הפדרלית של נובורוסיה

==קישורים חיצוניים==

קטגוריה:מדינות וטריטוריות דוברות רוסית
קטגוריה:טריטוריות היסטוריות
קטגוריה:האימפריה הרוסית
גזרת נפ"א

גזרת נפ"א (נחי פ' הפועל א) היא גזרת פעלים השייכת לשפה העברית.

גזרה זאת היא מגזרות הנחים, הכוללות שורשים שבחלק מהטיותיהם, אחת מאותיות השורש "נחה" (כלומר כתובה אך לא נהגית), או אינן נכתבות כלל. בגזרה נפ"א נמצאים הפעלים שפ' הפועל<ref>מניית אותיות השורש מתבססת על השורש פ-ע-ל, כלומר האות הראשונה בשורש נקראת פ' הפועל, האות השנייה נקראת ע' הפועל והאות השלישית נקראת ל' הפועל.</ref> שלהם היא א' המתפקדות כאם קריאה. לגזרה שייכים שמונה שורשים בלבד: א-ב-ד, א-ב-י/ה, א-ה-ב, א-ה-ד, א-ח-ז, א-כ-ל, א-מ-ר וא-פ-י/ה. פעלים אלה מתאפיינים בצורת עתיד מיוחדת, בה הא' מתפקדת כאם קריאה לתנועת חולם, ואף נשמטת בגוף מדבר. מבין אלה, לשורשים א-ה-ב, א-ה-ד וא-ח-ז יש שתי צורות: על דרך גזרת השלמים ועל דרך גזרת נפ"א. יתר השורשים המתחילים בפ' הפועל א' נוטים על דרך השלמים, עם השינויים המתבקשים עבור האות א' כאות גרונית. בנוסף, צורת שם הפועל של השורש א-מ-ר – לוֹמַר – נגזרה בלשון חז"ל בהיקש מצורת העתיד, ומשמשת גם בעברית החדשה.

{| class="wikitable"
|+ דוגמאות לגזרת נפ"א בבניין קל
|-
! שורש !! עבר !! הווה (בינוני) !! colspan="2" | עתיד !! ציווי !! שם הפועל !! הערות
|-
! !! !! !! מדבר !! נסתר !! !! !!
|-
| א-ב-ד || אָבַד || אוֹבֵד || אֹבַד || יֹאבַד || אֱבֹד || לֶאֱבֹד || -
|-
| א-ב-י/ה || אָבָה || אוֹבֶה || אֹבֶה || יֹאבֶה || אֱבֵה || לֶאֱבוֹת || השורש משתייך גם לגזרת נלי"ה
|-
| א-ה-ב || אָהַב || אוֹהֵב || אֹהַב / אֶאֱהַב || יֹאהַב / יֶאֱהַב || אֱהֹב / אֱהֹב || לֶאֱהֹב || -
|-
| א-ח-ז || אָחַז || אוֹחֵז || אֹחַז / אֶאֱחֹז || יֹאחַז / יֶאֱחֹז || אֱחֹז || לֶאֱחֹז || במקרא בצירוף ו' ההיפוך ניקוד צורות העתיד עשוי להשתנות: וַיֹּאחֶז או וַיֹּאחֵז
|-
| א-כ-ל || אָכַל || אוֹכֵל || אֹכַל || יֹאכַל || אֱכֹל || לֶאֱכֹל || -
|-
| א-מ-ר || אָמַר || אוֹמֵר || אֹמַר || יֹאמַר || אֱמֹר || לֵאמֹר / לוֹמַר || במקרא בצירוף ו' ההיפוך ניקוד צורות העתיד עשוי להשתנות, דוגמת וַיֹּאמֶר, עם הקדמת ההטעמה, ובגוף מדבר וָאוֹמַר
|-
| א-פ-י/ה || אָפָה || אוֹפֶה || אֹפֶה || יֹאפֶה || אֱפֵה || לֶאֱפוֹת || השורש משתייך גם לגזרת נלי"ה
|}

בערבית פ׳ הפועל ء (המזה) היא מקרה פרטי של גזרת הפעלים שאחת מאותיות השורש שלהם היא ء (الفعل المهموز). על פי רוב, הגזרה נוטה כמו גזרת השלמים, עם שינויים מתבקשים בכתיב לפי כללי כתיבת ההמזה, אולם במקצת הצורות הופכת ההמזה לאות נחה בהתאם לתנועה שלפניה. כך, בצורת העתיד של בניין 1 הקידומת أ של הגוף המדבר מתמזגת עם ה-أ השורשית המנוקדת בסכון ליצירת אליף מדה. עיקרון זה חוזר בבניין 4 בצורות העבר והציווי עם ה-أ התבניתית של הבניין, בצורת העתיד המדבר ובצורת שם הפעולה, וכן בבניין 8 בצורת העתיד המדבר.

יוצאי דופן הם הפעלים أَخَذَ (לקח), أَكَلَ (אכל) ו-أَمَرَ (ציווה), שצורת הציווי שלהם מקוצרת: خُذْ, كُلْ ו-مُرْ (בהתאמה). יוצא דופן נוסף הוא השורש أخذ בבניין 8, אשר מתנהג כגזרת נפי"ו עם היטמעות אות השורש הראשונה ב-ت התבניתית של הבניין: إِتَّخَذَ.

== ראו גם ==
* גזרה (דקדוק)

== קישורים חיצוניים ==

* [https://hebrew-academy.org.il/topic/hahlatot/grammardecisions/netiyyat-hapoal/3-5-הפועל-בגזרת-פא/ הפועל בגזרת פ"א], באתר האקדמיה ללשון העברית

== הערות שוליים ==

קטגוריה:גזרות בעברית
אלכסנדר טרייקובסקי

אלכסנדר טרייקובסקי (במקדונית: Александар Трајковски; נולד ב-5 בספטמבר 1992) הוא כדורגלן מקדוני המשחק בעמדת החלוץ בהיידוק ספליט מליגת העל הקרואטית ובנבחרת מקדוניה הצפונית.

== ביוגרפיה ==
אלכסנדר טרייקובסקי החל את הקריירה שלו במועדון המקומי סמנטרניקה מהעיר סקופיה.

לאחר כמה שנים בסמנטרניקה, הוא חתם באינטר זפרשיץ' הקרואטית בקיץ 2010.

ב-11 במרץ 2011, כבש טרייקובסקי את שערו הראשון במועדון נגד לוקומוטיבה זאגרב, במסגרת הליגה.<ref></ref>

בסיום העונה, אנדרלכט הבלגית הייתה מעוניינת ברכישת טרייקובסקי, אך הצעתה בסך חצי מיליון יורו נדחתה.<ref></ref>

בקיץ 2011, טרייקובסקי הצטרף לזולטה ורכם, לאחר שהצעתם בסך 1.1 מיליון יורו התקבלה על ידי אינטר זפרשיץ'.

בקיץ 2015, הוא עבר למועדון האיטלקי פלרמו, וחתם על חוזה לחמש שנים. באותה שנה הוא אף זכה בתואר "כדורגלן השנה במקדוניה הצפונית".<ref></ref>

ב-7 באוגוסט 2019, טרייקובסקי חתם על חוזה לארבע שנים עם מיורקה, שעלתה באותה העונה ללה ליגה. לאחר שתי עונות במיורקה, טרייקובסקי הושאל למועדון הדני אולבורג בולדספילקלוב, לשארית העונה.

ב-30 בינואר 2022, טרייקובסקי הצטרף למועדון הסעודי אל-פייחה.<ref></ref>

== נבחרת לאומית ==
ב-10 באוגוסט 2011, טרייקובסקי ערך את הופעת הבכורה שלו בנבחרת מקדוניה בניצחון 1 - 0 מול אזרבייג'ן.

ב-14 באוגוסט 2013, טרייקובסקי הבקיע את שערו הראשון בנבחרת, בניצחון 2 - 0 מול נבחרת בולגריה.

ב-12 בנובמבר 2015, טרייקובסקי כבש שלושער בניצחון 4 - 1 מול מונטנגרו.

טרייקובסקי אף זומן לסגל נבחרת מקדוניה הצפונית של יורו 2020, שאף נחשב לטורניר הכדורגל הראשון שבו השתתפה מקדוניה הצפונית אי פעם. ב-24 במרץ 2022, הוא הבקיע שער מרחוק בדקה האחרונה למשחק מול נבחרת איטליה, בשלב חצי הגמר במסגרת הפלייאוף של מוקדמות מונדיאל 2022; בזכות השער הזה מקדוניה הצפונית הדיחה את איטליה מהמונדיאל ועלתה לשלב הגמר.

== קישורים חיצוניים ==

* [https://www.transfermarkt.co.uk/aleksandar-trajkovski/profil/spieler/142920 פרופיל], באתר Transfermarkt
* [https://ca.soccerway.com/players/aleksandar-trajkovski/137808/ פרופיל], באתר Soccerway
* [https://www.bdfutbol.com/en/j/j27011.html פרופיל], באתר BDFutbol

== הערות שוליים ==

קטגוריה:כדורגלנים מקדונים
קטגוריה:חלוצי כדורגל מקדונים
קטגוריה:סקופיה: כדורגלנים
קטגוריה:כדורגלני אינטר זאפרשיץ'
קטגוריה:כדורגלני זולטה ורכם
קטגוריה:כדורגלני מכלן
קטגוריה:כדורגלני פלרמו
קטגוריה:כדורגלני מיורקה
קטגוריה:כדורגלני אולבורג
קטגוריה:כדורגלני אל-פייחה
קטגוריה:כדורגלני היידוק ספליט
קטגוריה:כדורגלני נבחרת מקדוניה הצפונית
קטגוריה:כדורגלני יורו 2020
קטגוריה:ספורטאים זרים בקרואטיה
קטגוריה:ספורטאים מקדונים בבלגיה
קטגוריה:ספורטאים זרים באיטליה
קטגוריה:ספורטאים זרים בספרד
קטגוריה:ספורטאים זרים בדנמרק
קטגוריה:ספורטאים זרים בערב הסעודית
קטגוריה:מקדונים שנולדו ב-1992
גזרת השלמים

גזרת השלמים היא גזרת פעלים השייכת לשפות השמיות.

בעברית, גזרה זאת היא גזרת היסוד של הפעלים. היא כוללת שורשים "רגילים" בעלי שלוש אותיות שלעולם לא נשמטות או נחות - כלומר, שורשים בגזרה זאת הם שורשים ששלוש אותיותיהם נכתבות ונשמעות כעיצורים בכל הנטיות. בחלק גדול מגזרות הנחים או גזרות החסרים, השורשים נוטים לפי הגזרה רק בחלק מהנטיות, ובשאר הנטיות הם נוטים לפי גזרת השלמים, כלומר כל אותיותיהן נכתבות ונשמעות כעיצורים.

== ראו גם ==
* גזרה (דקדוק)

== קישורים חיצוניים ==

קטגוריה:גזרות בעברית
גזרת המרובעים

גזרת המרובעים היא גזרת פעלים השייכת לשפות השמיות.

בעברית, גזרה זאת היא גזרה שלמה, כלומר גזרה המכילה שורשים שכל אותיותיהם נכתבות ונשמעות כעיצורים. גזרת המרובעים נבדלת מגזרת השלמים בכך שהיא מכילה שורשים בעלי ארבע אותיות שורש בלבד. שורשים אלה יכולים להופיע רק בבניינים הכבדים: פיעל, פוּעל והתפעל, תוך ביטול הדגש החזק בע' הפועל<ref>מניית אותיות השורש מתבססת על השורש פ.ע.ל., כלומר האות הראשונה בשורש נקראת פ' הפועל, האות השנייה נקראת ע' הפועל והאות השלישית נקראת ל' הפועל.</ref> שלהם - דגש חזק מתפקד כהכפלת אות, כלומר הפועל קִישֵּׁר ולמעשה צריך להיהגות כ-קִישְׁשֵׁר (עם שווא נח בש' הראשונה), ובגזרת המרובעים מופיעות שתי אותיות שורש שונות על חשבון ע' הפועל הדגושה, הראשונה תמיד בשווא נח והשנייה תמיד עם תנועה.

לעיתים, השורשים המרובים קשורים במשמעותם לשורשים בגזרת ע"ע בעלי אותיות דומות: ג.ל.ג.ל. ו-ג.ל.ל., ד.ל.ד.ל. ו-ד.ל.ל., מ.ש.מ.ש<ref> ועוד.</ref>. ו-מ.ש.ש., מ.ל.מ.ל. ו-מ.ל.ל<ref>השורש של "מִלָּה", וכן של הפועל למולל (לספר).</ref>., ע.ר.ע.ר. ו-ע.ר.ר. ועוד.

בעגה עברית מודרנית קיימים שורשים מעטים בגזרת המרובעים הנוטים גם בבניין הפעיל: השפריץ<ref>שורש ש.פ.ר.צ., מהמילה היידית שפריץ (התזה) או שפריצן (להתיז).</ref> והסגביר<ref>שילוב של ס.ב.ר. (להסביר) וג.ב.ר. (גבר), תרגום של המונח האנגלי mansplaining שהוא שילוב של explain (להסביר) ו-man (גבר).</ref>. בתנ"ך מופיע בבניין זה הפועל "השמאיל":

== ראו גם ==
* גזרה (דקדוק)

== קישורים חיצוניים ==

* [https://www.youtube.com/watch?v=ZGON3lwdkLE סרטון הסבר] של המרכז לטכנולוגיה חינוכית באתר יוטיוב.

== הערות שוליים ==

קטגוריה:גזרות בעברית
קרל רונגה

קרל דויד טולְמֵה רוּנְגֶה (בגרמנית: Carl David Tolmé Runge; 30 באוגוסט 1856 – 3 בינואר 1927) היה מתמטיקאי ופיזיקאי גרמני, שנודע בעיקר בזכות המצאת שיטת רונגה-קוטה.

== ביוגרפיה ==
רונגה בילה את שנותיו המוקדמות בהוואנה, שם אביו יוליוס כיהן כקונסול דנמרק. אמו הייתה פאני שוורץ טולמה, בת למשפחה ממוצא הוגנוטי. לאחר ששבו מקובה, עברה המשפחה לברמן, שם אביו נפטר בשנת 1864. השפה בה דיבר עם הוריו בבית הייתה אנגלית.

בשנת 1880 השלים רונגה את לימודי הדוקטורט במתמטיקה בברלין, שם היה לתלמידו של קרל ויירשטראס. בשנת 1886, הוא קיבל מינוי כפרופסור באוניברסיטה הטכנית של הנובר.

בשנת 1904, ביוזמת פליקס קליין, הוצעה לרונגה משרה באוניברסיטת גטינגן, והוא אכן התקבל ופעל במוסד זה עד ליציאתו לגמלאות בשנת 1925.

בתו אייריס הייתה למתמטיקאית אף היא, ובנו וילהלם היה ממפתחיו המוקדמים של המכ"ם. בתו הנוספת נרינה (נינה) נישאה למתמטיקאי ריצ'רד קוראנט.

== מחקר ==

תחומי עיסוקו כללו מתמטיקה, ספקטרוסקופיה, גאודזיה ואסטרופיזיקה. בראשית המאה ה-20 פרסם שיטה נומרית לפתרון משוואות דיפרנציאליות. השיטה, שפותחה במקביל על ידי מרטין וילהלם קוטה, הפכה לאחת מהשיטות הנפוצות ביותר בתחום, ולימים נקראה שיטת רונגה-קוטה. בנוסף, רונגה ידוע בשל תופעת רונגה אשר מתארת קושי בביצוע אינטרפולציה של פונקציות באמצעות נקודות מרווחות באופן שווה.

הוא ביצע עבודה ניסיונית בחקר של מספר יסודות (יחד עם היינריך קייזר) וכן התעניין ביישומי עבודה זו לצורך מחקר אסטרופיזיקלי.

רונגה העמיד דורות של חוקרים מהשורה הראשונה בפיזיקה ובמתמטיקה, הבולט שבהם הוא מקס בורן.

== הנצחה ==
* המכתש הירחי רונגה
* פסי שומאן-רונגה, פסי הבליעה הרציפים בחמצן מולקולרי נקראים על שמו ועל שם ויקטור שומאן
* שיטת רונגה לפתרון משואות דיופנטיות
* וקטור לפלס-רונגה-לנץ נקרא על שמו, על שם פייר-סימון לפלס ווילהלם לנץ, על אף שאיש מהם לא גילה אותו

== מאמרים נבחרים (בגרמנית) ==

== לקריאה נוספת ==
* [https://mathshistory.st-andrews.ac.uk/Biographies/Runge/ קרל רונגה], באתר קולג' סנט אנדרוז
* [https://genealogy.math.ndsu.nodak.edu/id.php?id=18344 קרל רונגה,] באתר פרויקט הגנאלוגיה במתמטיקה

==קישורים חיצוניים==

* 

== הערות שוליים ==

קטגוריה:מתמטיקאים גרמנים
קטגוריה:פיזיקאים גרמנים
קטגוריה:גרמנים שנולדו ב-1856
קטגוריה:גרמנים שנפטרו ב-1927
What That Speed Bout!?

הוא שיר שהוקלט על ידי הראפר האמריקאי מייק ויל מייד איט, ביחד עם הראפרית האמריקאית ניקי מינאז' והראפר האמריקאי YoungBoy Never Broke Again.<ref name=":0"></ref> השיר יצא לאור ב-6 בנובמבר 2020, על ידי חברות התקליטים אטלנטיק רקורדס ו-EarDrummers, כסינגל מתוך האלבום, Michael.<ref name=":0" />

השיר הגיע למקום ה-35 במצעד הבילבורד הוט 100.<ref></ref>

== רקע וכתיבה ==
השיר דובר לראשונה על ידי YoungBoy Never Broke Again ב-7 באוגוסט 2020, בפוסט שנמחק באינסטגרם, שהציג אותו על סט צילומי הקליפ של השיר לצד מייק ויל ומינאז'; בפוסט היה כתוב "".<ref></ref><ref></ref> בהמשך, אישרה מינאז' את שיתוף הפעולה והודיעה על כך שווידאו קליפ רשמי עתיד לצאת ביחד עימו.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות.<ref name=":0" />

== וידאו קליפ ==
השיר הופץ עם וידאו קליפ נלווה שבוים על ידי אדגר אסטבס ואוסטין מקרקן.<ref name=":1" /> הוא נוצר בהשראת העלילה שמאפיינת את הקליפ של "In da Club" מאת 50 סנט.<ref></ref> הקליפ עוסק בהיריון של מינאז' ובו נראים קטעים חזותיים שונים בהם היא מוצגת כשהיא לובשת תלבושות שונות וזאת, תוך שהשיר מתנגן ברקע והיא מבצעת את קטעי השירה שלה.<ref name=":1"></ref>

נכון למרץ 2022, מונה הצפיות של הקליפ עומד על למעלה מ-35 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|6 בנובמבר 2020
|הזרמת מוזיקה • הורדה דיגיטלית
|אטלנטיק • EarDrummers
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי מייק ויל מייד איט
קטגוריה:שירים שנכתבו על ידי ניקי מינאז'
קטגוריה:שירים שהופקו על ידי מייק ויל מייד איט
קטגוריה:סינגלים בהוצאת אטלנטיק רקורדס